3. การประกอบธุรกิจของแต่ละสายผลิตภัณฑ์

(3.1) ลักษณะผลิตภัณท์หรือบริการ

บริษัท ที.ซี.เจ. มอเตอร์ จำกัด (มหาชน)

ธุรกิจเริ่มแรกของบริษัทคือ การจำหน่ายเครื่องจักรกลที่ใช้งานแล้ว
โดยเฉพาะเครื่องจักรเครนหรือรถเครนซึ่งใช้ในการยกของหนัก
บริษัทจะนำเข้าเครนและเครื่องจักรหนักที่ใช้แล้วซึ่งส่วนใหญ่เป็นชิ้นส่วนเครื่องจักรกลจากประเทศญี่ปุ่นเพื่อนำมาประกอบและปรับปรุงสภาพใหม่
(Reproduction) ให้มีสมรรถนะการทำงานสูงขึ้นใกล้เคียงกับเครื่องจักรใหม่
ชิ้นส่วนเครื่องจักรที่นำเข้าทุกชิ้นจะได้รับการตรวจสอบคุณภาพ และคัดเลือกโดยผู้แทนของบริษัท
และได้รับการรับรองคุณภาพจากวิศวกร
ซึ่งชิ้นส่วนเครื่องจักรที่นำเข้าเหล่านี้บริษัทจะคัดเลือกชิ้นส่วนที่มีสภาพดี
และเป็นผลิตภัณฑ์ที่ใช้งานมาแล้วไม่เกิน 5-10 ปี หลังจากบริษัททำการปรับปรุงสภาพใหม่แล้ว
เครื่องจักรกลเหล่านี้จะมีสภาพใกล้เคียงผลิตภัณฑ์ใหม่ ซึ่งจะมีอายุใช้งานไปได้อีกประมาณ 20 ปี
เครื่องจักรเหล่านี้เป็นรถเครนขนาดใหญ่ ที่ใช้ในธุรกิจการขนส่ง การก่อสร้าง การท่าเรือ
และการก่อสร้างงานสาธารณูปโภคต่าง ๆ

ธุรกิจหลักในปัจจุบันของบริษัทคือ การเป็นตัวแทนจำหน่ายเครื่องจักรกลใหม่
โดยบริษัทจะนำเข้าเครื่องจักรกลใหม่จากต่างประเทศแล้วจำหน่ายให้แก่ลูกค้าโดยตรง
ในส่วนของธุรกิจการจำหน่ายเครื่องจักรใหม่นี้
บริษัทได้รับแต่งตั้งให้เป็นผู้จัดจำหน่ายเครนติดหลังรถบรรทุก (Truck mounted Crane)
รถเครนตีนตะขาบ (Crawler Crane) เครนกระเช้า (Aerial Lifts) และ
อุปกรณ์ผสมคอนกรีต ภายใต้เครื่องหมายการค้า "UNIC" , ”PALFINGER”, "IHI", "AICHI"
และ “STASIS” ตามลำดับ

ผลิตภัณฑ์หลักของบริษัท ที.ซี.เจ.มอเตอร์ จำกัด (มหาชน)ได้แก่ เครื่องจักรกลหนักประเภทต่าง ๆ
ถึงร้อยละ 62.43 ของรายได้รวม ซึ่งจะแบ่งเป็นเครื่องจักรกลใหม่ร้อยละ 96.50
และเครื่องจักรกลปรับสภาพใหม่ร้อยละ 3.5 ดังนี้.-

เครื่องจักรกลใช้แล้วปรับสภาพใหม่

รายได้ของบริษัท ที.ซี.เจ. มอเตอร์ จำกัด (มหาชน) ประมาณร้อยละ 3.5
มาจากการจำหน่ายรถเครนใช้แล้วปรับสภาพใหม่
โดยบริษัทจะนำเข้าชิ้นส่วนเครื่องจักรกลใช้แล้วจากประเทศญี่ปุ่นนำมาปรับปรุงสภาพชิ้นส่วนเครื่องจักรให้มีสมรรถนะดีใกล้เคียงกับเครื่องจักรใหม่
และดำเนินการประกอบเป็นรถเครนใช้แล้วปรับสภาพใหม่
ซึ่งรวมถึงการซ่อมแซมปรับปรุงสภาพตัวถังของรถเครนให้เป็นเสมือนรถใหม่ด้วย

เครื่องจักรกลใหม่

1. CRAWLER CRANE "IHI"
เป็นเครนขนาดใหญ่ซึ่งบริษัทเป็นผู้แทนจำหน่ายแต่เพียงผู้เดียวในประเทศไทยจาก ISHIKAWAJIMA
CONSTRUCTION MACHINERY COMPANY LIMITED ตั้งแต่ปี 2533
โดยไม่มีกำหนดระยะเวลาในการเป็นผู้จัดจำหน่าย ผลิตภัณฑ์เป็นเครนไฮโดรลิคขนาดใหญ่ตั้งแต่
25-250 ตัน เหมาะสำหรับงานเครนหน้าท่า เช่นท่าเรือแหลมฉบัง งานเข็มเจาะ
งานยกคานทางด่วน และอื่น ๆ

2. "AICHI" CRANE
เป็นรถเครนกระเช้าและรถดึงเคเบิลที่มีชื่อเสียงและเป็นที่นิยมมากที่สุดในประเทศญี่ปุ่นเหมาะสำหรับงานติดตั้งและซ่อมบำรุงสายไฟฟ้า
สายโทรศัพท์ ป้าย และสัญญาณไฟต่างๆ
ซึ่งบริษัทเป็นผู้แทนจำหน่ายแต่เพียงผู้เดียวในประเทศไทยจาก AICHI SHARYO COMPANY
LIMITED ตั้งแต่ปี 2535 โดยบริษัทจะทำการต่อสัญญาเพื่อเป็นผู้จัดจำหน่ายทุกๆ 2 ปี
ปัจจุบันเครนกระเช้ามีความจำเป็นมากในการติดตั้งและซ่อมบำรุงระบบงานไฟฟ้า,
ระบบงานโทรศัพท์, ระบบงานซ่อมบำรุงเคเบิ้ล, ตลอดจนงานซ่อมบำรุงที่มีความสูง เช่น
งานซ่อมบำรุงเรือสินค้า และการซ่อมแซมระบบไฟฟ้าสำหรับรถไฟฟ้า

3. “UNIC” CRANE เป็นเครนสลิงสำหรับติดหลังรถบรรทุก
ซึ่งบริษัทเป็นผู้แทนจำหน่ายแต่ผู้เดียวในประเทศไทยจากFURUKAWA UNIC CORPORATION ตั้งแต่ปี
2533 โดยไม่มีกำหนดระยะเวลาในการเป็นผู้จัดจำหน่าย
ผลิตภัณฑ์เครนติดหลังรถบรรทุกเป็นเครื่องมือที่เริ่มมีความจำเป็นอย่างมากทั้งในปัจจุบันและในอนาคต
เนื่องจากราคาไม่แพงและสามารถขนย้ายสินค้าบนรถได้รวดเร็ว ซึ่งประหยัดเวลา และค่าใช้จ่าย
(แต่ละชุดสามารถใช้งานได้ไม่น้อยกว่า 10 ปี เฉลี่ยวันละ 100-200 บาทซึ่งถูกกว่าค่าแรงขั้นต่ำ)
รถบรรทุกติดเครนในกรุงเทพฯ จึงมียอดการขายที่ดีอย่างต่อเนื่องและเพิ่มขึ้นมาตลอด
กล่าวได้ว่าเป็นเครนสลิงติดหลังรถบรรทุกที่มีผู้นิยมใช้มากที่สุดในปัจจุบัน

4. “PALFINGER” เป็นเครนพับติดหลังรถบรรทุก จากบริษัท Palfinger A.G.
ประเทศออสเตรีย โดยบริษัทได้รับการแต่งตั้งให้เป็นตัวแทนจำหน่ายแต่เพียงผู้เดียวใน 5 ประเทศ
คือ ไทย, มาเลเซีย, สิงคโปร์, อินโดนีเซีย และฮ่องกง ตั้งแต่ มกราคม 2539
โดยมีกำหนดอายุสัญญา 5 ปี

5.  อุปกรณ์ผสมคอนกรีต “STASIS” จากประเทศสาธารณรัฐเชค โดยบริษัทได้รับการ

แต่งตั้งให้เป็นผู้แทนจำหน่ายแต่เพียงผู้เดียวใน 15 ประเทศ คือ ไทย, มาเลเซีย, สิงคโปร์,
อินโดนีเซีย,
ฟิลิปปินส์, ฮ่องกง, เกาหลีใต้, เวียดนาม, ลาว,กัมพูชา, พม่า, อินเดีย, ศรีลังกา, ปากีสถาน
และบังคลาเทศ ตั้งแต่วันที่ 1 กันยายน 2539 เป็นเวลา 5 ปี

บริษัท บิ๊กเครน จำกัด (บริษัทถือหุ้นร้อยละ 99.9)

บริษัทดำเนินธุรกิจให้บริการเช่าเครื่องจักรกลหนักประเภทรถเครนทั้งรถเครนใช้แล้วปรับ
สภาพใหม่และรถเครนใหม่ เพื่อใช้ในธุรกิจการขนส่งและการก่อสร้างต่าง ๆ
โดยเริ่มดำเนินธุรกิจเมื่อเดือนกันยายน 2534 มีรถเครนให้บริการเริ่มแรกจำนวน 32 คัน
ธุรกิจให้เช่าเครื่องจักรกลเติบโตขึ้นเรื่อย ๆ
ทำให้บริษัทต้องเพิ่มทุนเพื่อมาลงทุนในการซื้อรถเครนเพิ่มเติม เมื่อวันที่ 8 มิถุนายน 2535
บริษัทเพิ่มทุนเป็น 70 ล้านบาท วันที่ 20 พฤศจิกายน 2535 เพิ่มทุนเป็น 90 ล้านบาท วันที่ 16
มิถุนายน 2536 เพิ่มทุนเป็น 140 ล้านบาท และเดือนตุลาคม 2538 บริษัทได้เพิ่มทุนจดทะเบียนเป็น
240 ล้านบาท ณ ปัจจุบันบริษัทจึงมีทุนจดทะเบียนและเรียกชำระเต็มมูลค่าแล้ว 240 ล้านบาท
และมีรถเครนสำหรับบริการลูกค้าจำนวนทั้งสิ้น 161 คัน ฐานลูกค้าจะเป็นกลุ่มผู้รับเหมารายใหญ่
ที่รับงานโครงการสาธารณูปโภค

บริการหรือผลิตภัณฑ์ของบริษัทได้แก่ การให้เช่าเครื่องจักรกลหนักประเภทรถเครน
ซึ่งมีทั้งรถเครนใช้แล้วปรับสภาพใหม่และรถเครนใหม่ ประกอบด้วยรถเครนตีนตะขาบ (Crawler
Crane) รถเครนล้อยาง (Truck Crane) และรถบรรทุกติดเครน (Truck mounted Crane)

บริษัท บางกอกเครนเซอร์วิส จำกัด

เป็นบริษัทที่บริษัท บิ๊กเครน จำกัด ถือหุ้นเป็นสัดส่วนร้อยละ 99.99
ซึ่งเดิมดำเนินธุรกิจบริการให้เช่าเครื่องจักรหนักประเภทรถเครน แต่ในเดือนมีนาคมและเมษายน
2539 บริษัทได้จำหน่ายสินทรัพย์ที่ให้บริการเช่าทั้งหมดแก่ บริษัท บิ๊กเครน
จำกัดเพื่อเพิ่มความคล่องตัวในการดำเนินงานและการบริหารสินทรัพย์ให้เช่าให้มีประสิทธิภาพในการทำตลาดสูงขึ้น

ในเดือน ธันวาคม 2541 บริษัท ได้ทำการลดทุนจดทะเบียนลงจาก 50 ล้านบาท เป็น 12.5
ล้านบาท และในเดือนตุลาคม 2542 ได้ทำการลดทุนอีกจนเหลือ 781,250 บาท ทั้งนี้
เพื่อคืนเงินลงทุนให้แก่ บริษัท บิ๊กเครน จำกัด ซึ่งเป็นผู้ถือหุ้นรายใหญ่

(3.2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการ

(1) ด้านการจำหน่าย

ผลิตภัณฑ์เครื่องจักรกลใหม่

- ราคาสินค้าใกล้เคียงราคาตลาด

-   บริการจัดหาสถาบันการเงินสำหรับลูกค้าที่ต้องการซื้อเงินผ่อน โดยให้ระยะเวลาใน

การผ่อน 2-3 ปี

  - จัดบริการหลังการขาย โดยมีประกันสำหรับสินค้าเป็นระยะเวลา 6 เดือน และหลังจาก

ได้รับแจ้งปัญหาของการใช้เครื่องจักรจากลูกค้า
บริษัทจะจัดส่งพนักงานไปให้บริการซ่อมแซมเครื่องจักรภายใน 3 ชั่วโมง
สำหรับลูกค้าในเขตกรุงเทพฯ และภายใน 24 ชั่วโมง สำหรับลูกค้าที่อยู่นอกเขตกรุงเทพฯ

- บริการจัดพนักงานที่มีความชำนาญในการขับรถเครนให้แก่ลูกค้า

ผลิตภัณฑ์เครื่องจักรกลใช้แล้วปรับสภาพใหม่

- คุณภาพของสินค้าผ่านการตรวจสอบให้มีสภาพใกล้เคียงกับผลิตภัณฑ์ใหม่

- ราคาสินค้าใกล้เคียงราคาตลาด

-   บริการจัดหาสถาบันการเงินสำหรับลูกค้าที่ต้องการซื้อเงินผ่อน โดยให้ระยะเวลาในการ

ผ่อน 2-3 ปี

-   จัดบริการหลังการขาย โดยมีประกันสำหรับสินค้าเป็นระยะเวลา 1 เดือน และหลังจากได้

รับแจ้งปัญหาของการใช้เครื่องจักรจากลูกค้า บริษัทจะจัดส่งพนักงานไปให้บริการซ่อม

แซมเครื่องจักรภายใน 3 ชั่วโมง สำหรับลูกค้าในเขตกรุงเทพฯ และภายใน 24

ชั่วโมง สำหรับลูกค้าที่อยู่นอกเขตกรุงเทพฯ

(2) ด้านการให้เช่า

1.  คุณภาพ คุณภาพของรถเครนต้องอยู่ในสภาพที่สมบูรณ์ ผ่านการตรวจสอบและ

ทดสอบระบบไฮดรอลิค ระบบขับเคลื่อน ให้สามารถทำงานได้เต็มประสิทธิภาพ (Load Chart)
คุณภาพของพนักงานขับรถเครน รถเครนเป็นเครื่องจักรที่ใช้ในการยกสินค้าหนัก เช่น คาน สะพาน
เป็นต้น ซึ่งจำเป็นอย่างยิ่งที่ผู้ควบคุมเครื่องจักรต้องมีการฝึกฝนความชำนาญ

2. รวดเร็ว ให้บริการที่รวดเร็ว และตรงต่อเวลา เนื่องจากในเขตกรุงเทพฯ
มีการจำกัดเวลาของรถยนต์ 6-10 ล้อ ไม่ให้วิ่งในเวลา 6.00-10.00 น. และ 15.00 -21.00
น. แต่ลูกค้าที่ใช้บริการจะใช้บริการในช่วงเวลา 8.00 - 17.00 น.
การบริการนำส่งรถเครนที่ตรงเวลา ทำให้ลูกค้าสามารถดำเนินงานได้ตามแผนงานที่วางไว้

3.  ความหลากหลายของสินค้า บริษัทมีรถเครนหลายชนิดพร้อมพนักงาน ที่จะให้บริการ

แก่ลูกค้าได้อย่างถูกต้องตามความประสงค์ในการใช้งาน

4.  การให้ความรู้ทางเทคนิค บริษัทมีทีมงานทางเทคนิคที่จะให้ความรู้แก่ลูกค้าในการ

เลือกเครื่องจักรที่เหมาะสมกับงานของลูกค้า

5.  ความสัมพันธ์กับลูกค้า บริษัทดำเนินธุรกิจรถเครนมานานถึง 20 ปี มีกลุ่มลูกค้าหลาก

หลาย มีการคัดเลือกลูกค้า ตลอดจนมีสายสัมพันธ์ที่ดีกับลูกค้ามายาวนาน บริษัทจะเน้นการบริการ
ที่เพิ่มคุณค่า (Value Added) ให้แก่ลูกค้าอันได้แก่ การบริการที่ลูกค้าสามารถวางใจได้ว่ามีคุณภาพ
มีความรับผิดชอบ รวดเร็ว มีบุคลากรที่มีความรู้ความสามารถ
ทำให้งานของลูกค้าดำเนินได้โดยไม่หยุดชะงัก
สิ่งเหล่านี้จะสามารถรักษาและเพิ่มความสัมพันธ์อันดีกับ ลูกค้า เป็นการสร้างฐานลูกค้าที่มั่นคง
และขยายฐานลูกค้าให้กว้างยิ่งขึ้น

(3) การบริการหลังการขาย

กลุ่มบริษัท ที.ซี.เจ.มี นโยบายที่เด่นชัดในการให้ความสำคัญกับการให้บริการ
โดยเห็นได้จากวงจรการบริการหลังการขาย (After Sale Service Cycle)
ซึ่งสามารถสรุปได้ดังนี้ ในกรณีของผลิตภัณฑ์ใหม่ทางบริษัท ที.ซี.เจ. มอเตอร์ จำกัด (มหาชน)
จะจัดให้มีพนักงานไปตรวจเช็คเครื่องจักรทุกครั้งที่ลูกค้าใช้เครื่องจักรครบ 100 ชั่วโมง
ในกรณีของเครื่องจักรใช้แล้วทางบริษัทจะจัดให้พนักงานไปตรวจเช็คเครื่องจักรหลังจากที่ลูกค้าแจ้งปัญหาในการทำงานของเครื่องจักร
สาเหตุที่ทางบริษัทไม่สามารถจัดให้มีพนักงานไปตรวจเช็คสภาพเครื่องจักรประจำเหมือนลูกค้าที่ซื้อเครื่องจักรใหม่
เนื่องจากลูกค้าที่ซื้อเครื่องจักรเก่ามีมาก
ซึ่งทางบริษัทไม่สามารถจะจัดหาพนักงานไปบริการตรวจเช็คประจำได้
บริษัทมีรถไปให้บริการตรวจเช็คเครื่องจักรแก่ลูกค้าจำนวน 8 คัน สำหรับลูกค้าทั่วประเทศไทย
โดยจัดให้มีพนักงานตรวจเช็คเครื่องจักรจำนวน 2 คนต่อรถให้บริการ 1 คัน
สำหรับลูกค้าในเขตกรุงเทพฯ บริษัทจัดรถบริการไปให้บริการแก่ลูกค้าภายใน 3 ชั่วโมง
หลังจากที่ได้รับแจ้งจากลูกค้าเรื่องปัญหาของเครื่องจักร สำหรับลูกค้าต่างจังหวัด
บริษัทจัดรถบริการไปให้บริการแก่ลูกค้าภายใน 24 ชั่วโมง หลังจากที่ได้รับแจ้งจากลูกค้า

 (4) นโยบายการตั้งราคา

นโยบายการตั้งราคาของสินค้าสำหรับกลุ่มลูกค้าหลัก ๆ ของบริษัท มีดังนี้

- ลูกค้าเอกชน

สำหรับผลิตภัณฑ์เครื่องจักรกลใช้แล้วปรับสภาพใหม่ และผลิตภัณฑ์เครื่องจักรกลใหม่
บริษัทกำหนดราคาโดยใช้ราคาตลาดหรือราคาของคู่แข่งขันเป็นเกณฑ์

สำหรับผลิตภัณฑ์อะไหล่ บริษัทกำหนดราคาโดยใช้ราคาต้นทุนเป็นหลัก และบวกเพิ่ม
margin จากราคาต้นทุน

สำหรับผลิตภัณฑ์บริการ บริษัทกำหนดราคาค่าบริการตามความเหมาะสม

- ลูกค้าราชการ

บริษัทกำหนดราคาโดยใช้ราคาต้นทุนเป็นหลักและบวกเพิ่ม margin จากราคาต้นทุน
โดยเปรียบเทียบราคาคู่แข่งขันและขอราคาพิเศษจาก Suppliers

บริษัทย่อยอื่นๆ

บริษัทย่อยดำเนินธุรกิจในการให้บริการเช่าเครื่องจักร
บริษัทตั้งราคาโดยใช้ราคาค่าเช่าตามราคาตลาดทั่วไป
แต่เพิ่มมูลค่าแก่ลูกค้าในด้านคุณภาพเครื่องจักรและเน้นการบริการที่ดีกว่า

(5) ลักษณะของลูกค้าแยกตามประเภทผลิตภัณฑ์

(ก) เครื่องจักรกลใหม่

ผลิตภัณฑ์เครื่องจักรเครนตีนตะขาบ (IHI)

กลุ่มลูกค้าเป้าหมายของบริษัทเป็นลูกค้าภาคเอกชนซึ่งได้แก่บริษัทขนส่ง บริษัทรับทำเข็มเจาะทั่วไป
และ บริษัทรับทำเข็มตอก

ผลิตภัณฑ์เครื่องจักรเครนกระเช้า (AICHI)

กลุ่มลูกค้าเป้าหมายคือลูกค้าภาคเอกชนและลูกค้าภาครัฐบาล ซึ่งเป็นบริษัทรับเหมาก่อสร้าง
บริษัทติดตั้งป้ายโฆษณา และบริษัทขนส่งโดยทางเรือ ซึ่งจะนำเครนกระเช้าไปซ่อมบำรุงเรือ เช่น
ในการขัดสนิม การไฟฟ้านครหลวง ใช้เครนกระเช้าเปลี่ยนหลอดไฟตามถนนหรือบริเวณใต้ทางด่วน
เป็นต้น

ผลิตภัณฑ์เครื่องจักรเครนติดหลังรถบรรทุก (UNIC) และ (PALFINGER)

กลุ่มลูกค้าเป้าหมายของบริษัทส่วนใหญ่จะเป็นลูกค้าภาคเอกชนซึ่งเป็นบริษัททำแผ่นพื้น บริษัทขนส่ง
และบริษัทที่ใช้รถบรรทุกเป็นหลักในการขนส่ง
ลูกค้าซื้อหรือเช่าเครื่องจักรเครนเพื่อติดหลังรถบรรทุกเพื่อช่วยในการขนส่ง
โดยเฉพาะอย่างยิ่งบริษัทที่ผลิตและส่งอุปกรณ์คอนกรีตสำเร็จรูป เช่นเสาเข็ม พื้นแผ่น และเสาสปัน
นอกจากนั้นเป็นลูกค้าที่ใช้รถบรรทุกเป็นหลักในการขนส่งสินค้าให้กับลูกค้าปลายทาง
และบริษัทให้เช่ารถบรรทุกพร้อมเครน

(ข) เครื่องจักรกลใช้แล้วปรับสภาพใหม่

กลุ่มลูกค้าเป้าหมายของบริษัทได้แก่ลูกค้าภาคเอกชน ซึ่งทำธุรกิจประเภทขนส่ง
และรับเหมาก่อสร้างทั่วไป ผลิตภัณฑ์จะเป็นรถเครนใช้แล้วปรับสภาพใหม่ของ TADANO, KATO,
P&H และ SUMITOMO

(6). การจำหน่ายและช่องทางการจำหน่าย

ช่องทางการจำหน่ายของบริษัทจะเป็นการจำหน่ายโดยตรงให้ลูกค้า
และการแต่งตั้งตัวแทนจำหน่ายตามจังหวัดใหญ่ๆทั่วราชอาณาจักร
โดยทางบริษัทจะจัดการส่งเสริมการขายให้แก่ตัวแทนในด้านการอบรมความรู้ของเครื่องจักร
ในด้านการบำรุงเครื่องจักร, การสัมมนาการขาย, และการทำการส่งเสริมการขายในรูปแบบต่างๆ
ส่วนด้านการเช่าบริษัทใช้วิธีการขายตรง
โดยจะเข้าไปเสนองานและแนะนำสินค้าเพื่อให้เหมาะกับงานของลูกค้าในการเลือกใช้เครื่องจักรให้มีประสิทธิภาพ
และประหยัดค่าใช้จ่ายของแต่ละโครงการ แต่บางครั้งความต้องการของโครงการนั้นอาจมีทั้งการซื้อ
และเช่า บริษัทจะส่งทีมงานการตลาดเข้าไปเสนอสินค้า และบริการ
สำหรับทีมงานขายจะเป็นทีมจาก บริษัท ที.ซี.เจ. มอเตอร์ จำกัด (มหาชน)
ทีมการตลาดสำหรับการเช่าจะเป็นทีมจาก บริษัท บิ๊กเครน จำกัด
โดยจะเน้นที่กลุ่มลูกค้าในกลุ่มผู้รับเหมารายใหญ่ๆ ที่มีโครงการสาธารณูปโภคซึ่งจะมีอายุการเช่า
2 - 3 ปี และกลุ่มผู้รับเหมารายอื่นๆ ที่มีโครงการระยะสั้น 6 เดือน ถึง 1 ปี

ช่องทางการจำหน่ายแยกตามประเภทผลิตภัณฑ์ อาจแยกได้ดังนี้

ผลิตภัณฑ์เครื่องจักรกลใหม่

ลักษณะการจำหน่ายเป็นการจำหน่ายโดยตรงให้ลูกค้า
ในกรณีที่ลูกค้าชำระค่าสินค้าเป็นเงินสดหรือผ่อนชำระกับบริษัทระยะเวลาไม่เกิน 1 ปี
แต่ถ้าลูกค้าที่ต้องการผ่อนชำระเป็นระยะเวลามากกว่า 1 ปี
บริษัทจะจัดหาสถาบันการเงินให้การเสนอขายบริษัทจัดส่งพนักงานขายไปติดต่อลูกค้าโดยตรง
หรือลูกค้ามาติดต่อกับบริษัทเมื่อต้องการซื้อหรือเช่าผลิตภัณฑ์จากบริษัทหรือบริษัทย่อย
ซึ่งทางบริษัทจะทำการตรวจสอบความเรียบร้อยของผลิตภัณฑ์
และจัดส่งผลิตภัณฑ์ให้แก่ลูกค้าตามความต้องการของลูกค้าพร้อมทั้งให้คำแนะนำเกี่ยวกับการใช้
และการบำรุงรักษาผลิตภัณฑ์แก่ลูกค้า นอกจากนี้
บริษัทยังจัดให้มีการส่งเสริมการขายโดยการโฆษณาผลิตภัณฑ์ในหนังสือเกี่ยวกับอุตสาหกรรมการก่อสร้าง
และการขนส่ง ในกรณีของการเช่าผลิตภัณฑ์บริษัทจะทำสัญญาเช่ากับลูกค้า

ในปัจจุบันกลุ่มเป้าหมายจะเน้นที่กลุ่มลูกค้าต่างประเทศเพื่อการส่งออก ที่ผ่านมามีสัดส่วน
ร้อยละ 50 ของยอดขาย ซึ่งเป็นลูกค้าในประเทศสิงคโปร์, เวียดนาม, พม่า

ผลิตภัณฑ์เครื่องจักรกลใช้แล้วปรับสภาพใหม่

ลักษณะการจำหน่ายเป็นการจำหน่ายโดยตรงให้ลูกค้า
โดยลูกค้าชำระค่าสินค้าเป็นเงินสดหรือผ่อนชำระกับบริษัท ระยะเวลาไม่เกิน 1 ปี
ทางบริษัทจัดส่งพนักงานขายไปติดต่อลูกค้าโดยตรง
หรือลูกค้ามาติดต่อกับบริษัทเมื่อต้องการซื้อหรือเช่าผลิตภัณฑ์จากบริษัทหรือบริษัทย่อย
ลูกค้าจำนวนมากเข้ามาติดต่อกับบริษัทเนื่องจากได้รับการแนะนำจากลูกค้าอื่น
ทางบริษัทจะทำการตรวจสอบความเรียบร้อยของผลิตภัณฑ์
และจัดส่งผลิตภัณฑ์ให้แก่ลูกค้าตามความต้องการของลูกค้าพร้อมทั้งให้คำแนะนำเกี่ยวกับการใช้
และการบำรุงรักษาผลิตภัณฑ์แก่ลูกค้าซึ่งลูกค้าส่วนใหญ่จะเป็นลูกค้าในเขตกรุงเทพมหานคร
ในกรณีของการเช่าผลิตภัณฑ์บริษัทจะทำสัญญาเช่ากับลูกค้า
หลังจากส่งมอบผลิตภัณฑ์บริษัทจะจัดบริการหลังการขายเพื่อทำการซ่อมแซมสินค้าในกรณีที่ลูกค้ามีปัญหาในการใช้ผลิตภัณฑ์
สำหรับผลิตภัณฑ์ใช้แล้วบริษัทจะขายให้ลูกค้าภาคเอกชนภายในประเทศเป็นส่วนใหญ่

(ข) สภาพการแข่งขัน

สภาพการแข่งขันโดยรวมในอุตสาหกรรมเครื่องจักรกลหนักประเภทเครนอยู่ในระดับปาน
กลาง เนื่องจากผู้ประกอบการที่มีศักยภาพมีจำนวนจำกัด
โดยผู้ประกอบการที่มีศักยภาพสูงส่วนใหญ่จะเป็นธุรกิจขนาดใหญ่ทั้งในด้านเงินทุนและกิจการ
การแข่งขันส่วนใหญ่จึงอยู่ในรูปของการให้บริการแก่ลูกค้า การสร้างภาพพจน์ให้แก่ตัวผลิตภัณฑ์
ตราสินค้า และชื่อเสียงของผู้จำหน่าย
ส่วนเรื่องการลักลอบนำสินค้าเถื่อนเข้ามาขายนั้นไม่ได้เป็นปัญหา
เนื่องจากปัจจุบันมีผู้ประกอบธุรกิจอยู่น้อยราย
ในทางปฏิบัติทำได้ยากและการบริการหลังการขายเป็นสิ่งที่ลูกค้าให้ความสำคัญมาก

สภาพการแข่งขันด้านราคา

สำหรับการแข่งขันด้านราคา ในปัจจุบันเนื่องจากความต้องการเครื่องจักรหนักในประเทศได้
ลดลงอย่างมากเพราะไม่มีโครงการใหม่ๆเกิดขึ้น
ผู้ประกอบการส่วนใหญ่จะมีสินค้าคงคลังเหลืออยู่มาก จึงมีการแข่งขันเรื่องราคาค่อนข้างสูง
บริษัทจึงได้พยายามส่งออกไปต่างประเทศซึ่งได้ราคาที่ดีกว่า

ส่วนแบ่งการตลาดและคู่แข่งขันที่สำคัญ

ผลิตภัณฑ์ของบริษัท ที.ซี.เจ. มอเตอร์ จำกัด (มหาชน)
และบริษัทย่อยส่วนใหญ่จะเน้นหนักในประเภทเครื่องจักรกลที่ใช้ยกและขนถ่ายวัสดุ (Lifting
Equipment) ซึ่งได้แก่
เครื่องจักรกลหนักประเภทรถเครนติดหลังรถบรรทุกที่มีล้อในตัวและเครนติดตั้งบนยานยนต์
นอกจากนี้บริษัทยังมีผลิตภัณฑ์รถบดซึ่งใช้ในงานบดถนนและราดยางมะตอย ซึ่งจัดอยู่ในประเภท
(Earth Moving Equipment)

ส่วนแบ่งตลาดของเครื่องจักรกลหนักประเภทรถเครนและรถบดของบริษัทและของคู่แข่งขันที่สำคัญ
ในปี 2543 แยกได้ดังนี้

  1. ตลาดการจำหน่ายเครื่องจักรกลประเภทรถเครนใหม่

  2. ตลาดการจำหน่ายเครื่องจักรกลประเภทรถเครนใช้แล้วปรับสภาพใหม่

  3. ตลาดรถเครนให้เช่า

ตลาดการจำหน่ายเครื่องจักรกลประเภทรถเครนใหม่ แบ่งตามประเภทของผลิตภัณฑ์ดังนี้

  1. ผลิตภัณฑ์เครนติดรถบรรทุก (Truck Mounted Crane)

  ส่วนแบ่งตลาดเครนติดหลังรถบรรทุก ปี 2543

  บริษัท ที.ซี.เจ.มอเตอร์ จำกัด (มหาชน)

  - UNIC , Palfinger 50%

บริษัท มิตรแลนด์ คอร์ปอเรชั่น จำกัด

- HIAB 10%

อื่น ๆ 40%

  2. ผลิตภัณฑ์รถเครนตีนตะขาบ (Crawler Crane)

  ส่วนแบ่งตลาดเครนตีนตะขาบ ปี 2543

  บริษัท ที.ซี.เจ.มอเตอร์ จำกัด (มหาชน)

  - IHI 15%

บริษัท อิริยะ อิควิปเม้นต์ จำกัด

- KOBELCO 20%

บริษัท TAT HONG จำกัด - SUMITOMO 15%

  บริษัท ไทยเครน จำกัด -P&H 15%

อื่น ๆ 35%

  3. ผลิตภัณฑ์เครนกระเช้า (Aerial Left)

  ส่วนแบ่งตลาดผลิตภัณฑ์เครนกระเช้า ปี 2543

  บริษัท แคนลิฟต์ จำกัด - JLG 20%

  บริษัทที.ซี.เจ.มอเตอร์จำกัด (มหาชน)

  - AICHI 10%

  บริษัท เอ เค อิควิปเม้นต์ จำกัด

  - GENIE 5%

  อื่นๆ 65%

  4. ผลิตภัณฑ์รถบด (Roller)

ส่วนแบ่งตลาดผลิตภัณฑ์รถบด ปี 2543

บริษัท ที.ซี.เจ.มอเตอร์ จำกัด(มหาชน)[]

- STA 20%[][]

บริษัท เมโทร แมชชีนเนอรี่ จำกัด -CAT

  บริษัท เอ็ม อี ซี ฟาร์อีสต์ คอร์ปอเรชั่น จำกัด

  DYNAPAC

  บริษัท อิตัล ไทย จำกัด - INGER 15%

  อื่นๆ 30%

ตลาดการจำหน่ายเครื่องจักรกลประเภทรถเครนใช้แล้วปรับสภาพใหม่

ส่วนแบ่งตลาดจำหน่ายรถประเภทเครนปรับสภาพใหม่ปี 2543

บริษัท ที.ซี.เจ. มอเตอร์ จำกัด(มหาชน) 25%

บริษัท เจ เอส เอส อาร์ จำกัด 20%

บริษัท เดอะ เครน จำกัด 10% บริษัท อินเตอร์เอก จำกัด 10% อื่นๆ 30%

บริษัท อินเตอร์เอก จำกัด 5%

อื่นๆ 40%

ตลาดรถเครนให้เช่า

ส่วนแบ่งตลาดรถเครนให้เช่าปี 2543

บริษัท บิ๊กเครน จำกัด 20%

บริษัท เอสพีแอลทรานสปอร์ต จำกัด 15%

บริษัท เดอะ เครน จำกัด 15% บริษัท อินเตอร์เอก จำกัด 10% อื่นๆ 30%

บริษัท อินเตอร์เอก จำกัด 15%

บริษัท ยูแอนด์ ที จำกัด 10%

อื่นๆ

ที่มา : ฝ่ายการตลาด บริษัท ที.ซี.เจ. มอเตอร์ จำกัด (มหาชน)

ข้อได้เปรียบและเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1.  การดำเนินงานของบริษัทจะเป็นศูนย์รวมการบริการ กล่าวคือมีศูนย์แสดงสินค้า ศูนย์

อะไหล่ และโรงงานประกอบ ในบริเวณเดียวกันทั้งหมดถึง 2 แห่งคือ วิภาวดีรังสิต บางนา
ซึ่งแตกต่างจากคู่แข่งของบริษัทที่จะไม่มีศูนย์แสดงสินค้า และโรงงานประกอบอยู่ในที่เดียวกัน

2.  ทำเลที่ตั้งของศูนย์รวมการบริการทั้ง 2 แห่งดังกล่าว ตั้งอยู่ในสถานที่ซึ่งสังเกตเห็นได้

ง่ายและสะดวกในการเดินทางไปต่างจังหวัดทั้งภาคเหนือ อีสาน ตะวันออก ตะวันตก และภาคใต้

3.  การบริหารการขายมีการส่งเสริมการขายอย่างต่อเนื่องทั้งแคมเปญสินค้ารุ่นใหม่ที่มีแผน

จะเข้าตลาด และส่งเสริมวิธีการขายโดยตรงตลอดทั้งปี
ตลอดจนมีการส่งพนักงานขายไปศึกษากลยุทธ์การขายที่ประเทศผู้ผลิตอย่างต่อเนื่อง

4.  การใช้ตัวแทน (Dealer) ต่างจังหวัดแทนการเปิดสาขาของตัวเอง ซึ่งกลยุทธ์นี้ทางบริษัท

ประสบความสำเร็จเป็นอย่างมาก เนื่องจากตัวแทนของบริษัทเป็นคนอาศัยในพื้นที่นั้นๆ
ซึ่งรู้จักลูกค้าเป็นอย่างดี

5.  บริษัทดำเนินธุรกิจประเภทนี้มาเป็นเวลานาน 20 ปี ทำให้บริษัทมีความสัมพันธ์ที่ดี และ

ทราบถึงความต้องการของลูกค้า
ตลอดจนรู้แหล่งที่มาของสินค้าราคาต่ำเป็นอย่างดีจึงทำให้สามารถจัดหาสินค้าที่มีคุณภาพตามที่ลูกค้าต้องการในราคาถูก

6.  เนื่องจากความชำนาญในธุรกิจทำให้บริษัท ได้รับการแต่งตั้งจากผู้ผลิตในต่างประเทศ

ให้เป็นผู้จัดจำหน่ายผลิตภัณฑ์ บริษัทจึงมีความได้เปรียบคู่แข่งอื่นๆ
ซึ่งบริษัทสามารถใช้สิทธิประโยชน์ในการเป็นผู้จัดจำหน่ายนี้ขยายตลาดไปยังประเทศใกล้เคียง
เนื่องจากบริษัทผู้ผลิตยังไม่มีตัวแทนจำหน่ายในประเทศแถบนี้

ข้อเสียเปรียบ

1.  การไม่มีสาขาของตัวเองในต่างจังหวัด ทำให้บริษัทไม่สามารถควบคุมการขายได้เต็มที่

2.  การจัดตั้งศูนย์รวมบริการ จะใช้เงินลงทุนสูงมากโดยเฉพาะในกรุงเทพฯ ซึ่งมีค่าที่ดินแพง

และการจัดตั้งศูนย์บริการดังกล่าวต้องใช้ที่อย่างน้อยไม่ต่ำกว่า 10 ไร่

แนวโน้มอุตสาหกรรมเครื่องจักรกลหนักในปี 2544

ในปี 2544 อุตสาหกรรมเครื่องจักรกลหนัก สำหรับตลาดในประเทศ
คาดว่าน่าจะมีความต้องการเพิ่มขึ้นเล็กน้อย
ซึ่งยังคงต้องมุ่งเน้นการขยายตลาดส่งออกไปยังประเทศอื่นๆมากขึ้น
เนื่องจากทั้งภาครัฐและเอกชนยังไม่มีโครงการรายจ่ายการลงทุนด้านการก่อสร้างและสาธารณูปโภค

สภาพการแข่งขันในอนาคต

ในปี 2544 สภาพการแข่งขันคงมีไม่มาก
เนื่องจากบริษัทเป็นผู้ประกอบการรายใหญ่ที่สามารถรักษาส่วนแบ่งตลาดมาได้โดยตลอด

(3.3) การจัดหาผลิตภัณฑ์หรือบริการ

3.1 การผลิต

(1) กำลังการผลิตและปริมาณการผลิตจริงของบริษัทและบริษัทย่อย

โรงงานของ บริษัทและบริษัทย่อยตั้งอยู่ที่ :

โรงงาน 1:ถนนวิภาวดีรังสิต ซอยข้าหลวง แขวงตลาดบางเขน เขตหลักสี่ กรุงเทพ บนเนื้อที่ 2
ไร่ มีพื้นที่ใช้สอยรวม 3,200 ตารางเมตร และมีพนักงาน 33 คน

โรงงาน2 :3/4 หมู่ที่ 9 ถ.บางนาตราด แขวงบางโฉลง เขตบางพลี สมุทรปราการ

บนเนื้อที่ 10 ไร่ มีพื้นที่ใช้สอยรวม 16,000 ตารางเมตร

ในปี 2541 บริษัทได้หยุดการผลิตในโรงงาน 3 ชั่วคราว ทั้งนี้ เนื่องมาจากกำลังซื้อใน
ประเทศลดลงอย่างมากและเพื่อเป็นการลดค่าใช้จ่ายให้กับบริษัท

บริษัท ที.ซี.เจ. มอเตอร์ จำกัด (มหาชน) และบริษัทย่อย

+---------------------------------+-----------+-----------+-----------+
| กำลังการผลิตเต็มที่ (คัน)             | 2541      | 2542      | 2543      |
+---------------------------------+-----------+-----------+-----------+
| เครื่องจักรเครนใช้แล้วปรับสภาพใหม่     | 50        | 50        | 25        |
|                                 |           |           |           |
| โรงงานที่ 1                       |           |           |           |
+---------------------------------+-----------+-----------+-----------+
| เครื่องจักรใหม่                     | 420       | 300       | 300       |
|                                 |           |           |           |
| โรงงานที่ 1                       |           |           |           |
+---------------------------------+-----------+-----------+-----------+
| รวม                             | 470       | 350       | 325       |
+---------------------------------+-----------+-----------+-----------+
| ปริมาณการผลิตจริง (คัน)             |           |           |           |
+---------------------------------+-----------+-----------+-----------+
| เครื่องจักรเครนใช้แล้วปรับสภาพใหม่     | 44        | 20        | 10        |
|                                 |           |           |           |
| โรงงานที่ 1                       |           |           |           |
+---------------------------------+-----------+-----------+-----------+
| เครื่องจักรใหม่                     | 376       | 200       | 125       |
|                                 |           |           |           |
| โรงงานที่ 1                       |           |           |           |
+---------------------------------+-----------+-----------+-----------+
| รวม                             | 420       | 220       | 135       |
+---------------------------------+-----------+-----------+-----------+
| เครื่องจักรเครนใช้แล้วปรับสภาพใหม่     | 125,000   | 25,000    | 10,000    |
|                                 |           |           |           |
| โรงงานที่ 1                       |           |           |           |
+---------------------------------+-----------+-----------+-----------+
| มูลค่าการผลิต (พันบาท)              |           |           |           |
+---------------------------------+-----------+-----------+-----------+
| เครื่องจักรใหม่                     | 175,000   | 140,000   | 160,000   |
|                                 |           |           |           |
| โรงงานที่ 1                       |           |           |           |
+---------------------------------+-----------+-----------+-----------+
| รวม                             | 300,000   | 165,000   | 170,000   |
+---------------------------------+-----------+-----------+-----------+
| การใช้กำลังการผลิต (%)             |           |           |           |
| แยกตามโรงงาน                    |           |           |           |
+---------------------------------+-----------+-----------+-----------+
| โรงงานที่ 1                       | 89.36     | 62.86     | 41.54     |
|                                 |           |           |           |
| อัตราการเพิ่มของปริมาณการผลิต        | -42.70%   | 25.53%    | 7.14%     |
|                                 |           |           |           |
| อัตราการเพิ่มของมูลค่าการผลิต         | -54.92%   | -45.00%   | 3.03%     |
+---------------------------------+-----------+-----------+-----------+

หมายเหตุ 1. บริษัททำงานวันละ 1 กะๆ ละ 8 ชั่วโมง

3.2 วัตถุดิบ

บริษัทนำเข้าเครื่องจักรใหม่สำเร็จรูปและชิ้นส่วนเครื่องจักรใช้แล้วจากต่างประเทศ
ในส่วนของชิ้นส่วนอะไหล่ ประเภทยางล้อรถ หรือแผ่นเหล็กเพื่อทำตัวถัง หลังคารถ
บริษัทใช้วัตถุดิบจากในประเทศเพื่อนำมาประกอบและจำหน่ายแก่ลูกค้า

สำหรับผลิตภัณฑ์ชิ้นส่วนเครื่องจักรใช้แล้ว บริษัทนำเข้าจากประเทศญี่ปุ่น

ในส่วนของเครื่องจักรใหม่
บริษัทนำเข้าสินค้าที่บริษัทได้รับแต่งตั้งโดยตรงจากผู้ผลิตให้เป็นผู้จัดจำหน่ายแต่เพียงผู้เดียวในประเทศไทย
ซึ่งผู้ผลิตเหล่านี้ โดยเฉพาะอย่างยิ่งผู้ผลิตในประเทศญี่ปุ่นได้พิจารณาถึงคุณภาพ
และคุณสมบัติของบริษัท ตลอดจนความสามารถ ความชำนาญในธุรกิจ
และฐานะทางการเงินของบริษัท โดยมีการตรวจสอบข้อมูลจากแหล่งต่าง ๆ อาทิ ธนาคาร
และสถาบันการเงินต่าง ๆ ใช้เวลาศึกษานานเป็นปี
ซึ่งบริษัทผู้ผลิตเหล่านี้เล็งเห็นคุณสมบัติอันครบถ้วนของบริษัท
จึงได้เดินทางเข้ามาเจรจาติดต่อให้บริษัทเป็นผู้จัดจำหน่ายสินค้าของผู้ผลิตเหล่านั้นแต่เพียงผู้เดียวในประเทศ

บริษัทมีความสัมพันธ์อันดีกับผู้ผลิตเหล่านี้มาโดยตลอดนับแต่ได้รับแต่งตั้งให้เป็นผู้จัดจำหน่าย
เนื่องจากบริษัทสามารถจำหน่ายผลิตภัณฑ์ได้เกินเป้าหมายขั้นต่ำที่ผู้ผลิตแต่ละรายตั้งไว้อย่างมาก
ซึ่งทำให้บริษัทอยู่ในฐานะที่มีอำนาจต่อรองค่อนข้างสูง
แม้ว่าในสัญญาแต่งตั้งผู้จัดจำหน่ายบางรายจะมีถ้อยคำในลักษณะจำกัด
ซึ่งเป็นลักษณะของสัญญาแบบมาตรฐาน
แต่บริษัทก็ได้รับความยินยอมจากผู้ผลิตให้มีอำนาจในการดำเนินธุรกิจเพิ่มมากขึ้น อาทิเช่น
บริษัทได้รับอนุญาตให้สามารถขายผลิตภัณฑ์ไปยังประเทศใกล้เคียงได้
เนื่องจากผู้ผลิตยังไม่มีผู้จัดจำหน่ายแต่ผู้เดียวในประเทศนั้น ๆ และผู้ผลิตยอมรับ
และเชื่อในความสามารถของบริษัทในอันที่จะทำรายได้เพิ่มเติมให้แก่ผู้ผลิตเอง
นอกจากนี้บริษัทผู้ผลิตยอมรับที่จะไม่แต่งตั้งผู้จัดจำหน่ายรายอื่นใดในประเทศไทยอีกรวมทั้งบริษัทผู้ผลิตยังให้การฝึกอบรมแก่บุคคลากรของบริษัทอย่างต่อเนื่อง

บริษัทมีความเชื่อมั่นในความสัมพันธ์อันดีระหว่างผู้ผลิตเหล่านี้กับบริษัทค่อนข้างสูง
เนื่องจากจากการศึกษาวัฒนธรรมของประเทศญี่ปุ่น
โดยทั่วไปพบว่าผู้ผลิตจากประเทศญี่ปุ่นจะใช้เวลาและพิจารณาคัดเลือกผู้จัดจำหน่ายอย่างละเอียดรอบครอบและถี่ถ้วนเป็นเวลานาน
และยังไม่เคยพบว่าตั้งแต่ในอดีตได้มีการยกเลิกหรือเปลี่ยนแปลงผู้จัดจำหน่ายแต่อย่างใด

ผู้จำหน่ายผลิตภัณฑ์ที่สำคัญ แยกตามประเทศของผู้จำหน่าย พร้อมมูลค่าการสั่งซื้อในระยะ 3
ปีที่ผ่านมาของบริษัท

ผู้จัดจำหน่ายเครื่องจักรกลหนักแยกตามประเภท ปี 2541-2543

บริษัท ที.ซี.เจ. มอเตอร์ จำกัด (มหาชน)

+------------------+---------+-------+--------+------+--------+------+
| ผู้จำหน่าย/ประเทศ   | 2541    |       | 2542   |      | 2543   |      |
+------------------+---------+-------+--------+------+--------+------+
|                  | จ       | %     | จำ     | %    | จำ     | %    |
|                  | ำนวนราย |       | นวนราย |      | นวนราย |      |
+------------------+---------+-------+--------+------+--------+------+
| ผลิตภัณฑ์ใช้แล้ว      |         |       |        |      |        |      |
+------------------+---------+-------+--------+------+--------+------+
| ญี่ปุ่น              | -       | -     | -      | -    | 2      | 1.31 |
+------------------+---------+-------+--------+------+--------+------+
| ผลิตภัณฑ์ใหม่        |         |       |        |      |        |      |
+------------------+---------+-------+--------+------+--------+------+
| ญี่ปุ่น              | 1       | 100   | 1      | 4.42 | -      | -    |
+------------------+---------+-------+--------+------+--------+------+
| ออสเตรีย          | -       | -     | 1      | 1    | 1      | 0.79 |
|                  |         |       |        | 4.94 |        |      |
+------------------+---------+-------+--------+------+--------+------+
| เยอรมัน           | -       | -     | 1      | 23.6 | 1      | 6.34 |
|                  |         |       |        |      |        |      |
| สาธารณรัฐเช็คฯ     | -       | -     | -      | -    | 1      | 8.37 |
+------------------+---------+-------+--------+------+--------+------+
| อื่น ๆ             | -       | -     | 6      | 5    | 6      | 8    |
|                  |         |       |        | 7.04 |        | 3.19 |
+------------------+---------+-------+--------+------+--------+------+
| รวม              | 1       | 1     | 9      | 10   | 11     | 10   |
|                  |         | 00.00 |        | 0.00 |        | 0.00 |
+------------------+---------+-------+--------+------+--------+------+

3.3 ขั้นตอนและเทคโนโลยีการผลิต

บริษัทดำเนินการประกอบและจำหน่ายเครื่องจักรกลใช้แล้วปรับสภาพใหม่และเครื่องจักรกลใหม่
ตามแผนภูมิขั้นตอนการประกอบที่1 และ 2 โดยสรุปได้ตามแผนภูมิดังต่อไปนี้.-

แผนภูมิ 1 : ขั้นตอนการประกอบเครื่องจักรกลใช้แล้วปรับสภาพใหม่

นำเข้าชิ้นส่วนเครื่องจักรใช้แล้วจาก

ผู้ผลิตในต่างประเทศ

ประกอบช่วงล่าง

ติดตั้งเครื่องยนต์

สร้างหัวเก๋ง

ทำความสะอาดเครื่องจักร

ขัดสีและพ่นสีเครื่องจักร

ปรับปรุงสภาพเครื่องจักรให้มีคุณภาพใกล้เคียง

เครื่องจักรใหม่ ( Reconditioned )

ตรวจสอบคุณภาพของเครื่องจักรก่อนส่งมอบให้ลูกค้า

( Quality Control )

ส่งมอบเครื่องจักรแก่ลูกค้า

รับประกันการตรวจเช็คและดูแลเครื่องจักรหลัง

การขายเป็นเวลา 1 เดือน

จัดบริการหลังการขายเพื่อซ่อมแซมเครื่องจักรที่มี

ปัญหาในการทำงานให้แก่ลูกค้า

แผนภูมิ 2: เครื่องจักรกลใหม่แผนภูมิ

นำเข้าและประกอบชิ้นส่วนเครื่องจักรใหม่

จากโรงงานผู้ผลิตในต่างประเทศ

ตรวจคุณภาพเครื่องจักรก่อนส่งมอบเครื่องจักร

(Quality Control)

ส่งมอบเครื่องจักรแกลูกค้า

รับประกันตรวจเช็คและดูแลเครื่องจักร

หลังการขายเป็นเวลา 1 ปี

จัดบริการหลังการขายเพื่อซ่อมแซมเครื่องจักรที่มีปัญหา

ในการทำงานให้แก่ลูกค้า

แผนภูมิ 3 : การให้เช่า

[]

การให้ความช่วยเหลือด้านเทคนิค และการจัดการ

บริษัทจัดส่งช่างเทคนิคไปอบรมเกี่ยวกับการประกอบเครื่องจักร
และการซ่อมแซมเครื่องจักรที่บริษัทของผู้ผลิตรายใหญ่ในต่างประเทศ เช่น บริษัท Furukawa Unic
Corporation และบริษัท Ishikawajima Construction Machinery ในประเทศญี่ปุ่น
และบริษัท Palfinger A.G. ในประเทศออส
เตรีย โดยจะจัดส่งช่างเทคนิคไปอบรมโดยจะใช้เวลาประมาณ 1-2 สัปดาห์ การรับการอบรมนี้
บางส่วนได้มีการระบุไว้ในสัญญาแต่งตั้งผู้จัดจำหน่ายด้วย นอกจากนี้ในระหว่างบริษัทและบริษัทย่อย
จะมีการให้ความช่วยเหลือบริษัท
ทางด้านการบริหารและนโยบายการตลาดรวมถึงทางด้านเทคนิคการประกอบและการเก็บรักษาเครื่องจักรกล

3.4 ผลกระทบต่อสิ่งแวดล้อม

บริษัทเป็นเพียงโรงงานอุตสาหกรรมที่เน้นทางด้านการประกอบและการติดตั้งเพื่อจำหน่าย
จึงไม่ค่อยมีผลกระทบต่อสิ่งแวดล้อมมากนัก
อย่างไรก็ตามโรงงานของบริษัทก็ยังคงปฏิบัติตามกฎระเบียบของกรมโรงงาน
กระทรวงอุตสาหกรรมอย่างเคร่งครัด

(4) งานที่ยังไม่ส่งมอบ

  ไม่มี